અને યાદ છે પોળ કે મહોલ્લા વચ્ચેના ચોકમાં ઝીણો ઝીણો પ્રકાશ પાથરતી મ્યુનિસિપાલિટીની લાઈટ… લાઈટનો થાંભલો ભલે ઊંચો હોય, પણ મોટા ગોળાનો પ્રકાશ ચારેકોર ફેલાયેલો રહે… એ મ્યુનિસિપાલિટી લાઈટ નીચે પોળ-મહોલ્લાના વિદ્યાર્થીઓ રાત્રે ટોળે વળીને વાંચવા બેસે એટલે રાતના બાર એક વાગે લાઈટ સામેના ઘરમાં રહેતા ઘરડાં બા કે, મોટા કાકી ચા બનાવીને લઈ આવે અને બધાયને પ્રેમથી પીવડાવે અને હળવેકથી ટપારીને એમ કહે કે, બેટા ભણજે હોં….